# Кэрри Фишер

Кэрри Фишер, Кэрри Фрэнсис Фишер (ингл. Carrie Frances Fisher, 1956 елның 21 октябре, АКШ, Калифорния, Лос-Анджелес, Беверли-Хиллз — 2016 елның 27 декабре, шунда ук) — АКШ кино актрисасы, сценарийлар һәм проза язучы. «Йолдыз сугышлары» (ингл. Star Wars) телесагасында уйнаган шаһбикә Лея Органа роле белән танылу алган.

# Кэрри Фишер
## Тәрҗемәи хәле

1956 елның 21 октябрендә АКШның Калифорния штатындагы Беверли-Хиллз шәһәрендә туган. Әтисе җырчы Эдди Фишер (1928-2010) (Eddie Fisher), әнисе актриса Дебби Рейнольдс (1932—2016). Әтисе ягыннан бабасы Җозеф Тиш (1901—1967) һәм әбисе Гита Винокур (1902—1991) Русиядән күчеп килгән мөһаҗир яһүдләр булган. 1959 елда әтисе, гаиләсеннән китеп, актриса Элизабет Тейлорга (1932-2011) өйләнә, бер елдан әнисе дә аяк киеме сатучы Гарри Карлга кияүгә чыга. Балачактан актриса булырга хыялланган Кэрри, әнисе Деббига ияреп, сәхнә артын күреп үсә. Беверли-Хиллз мәктәбен тәмамлагач, Үзәк сәхнә теле һәм драма сәнгате мәктәбендә (ингл. Central School of Spench and Drama) 18 ай актриса һөнәренә өйрәнә. Тамашачы аны беренче тапкыр 1973 елда «Ирэн» мюзиклында күрә. Беренче тапкыр кинога 1975 елда «Шампунь» фильмында Лона Кампф ролендә төшә.
Әнисе актриса Дебби Рейнольдс белән булган катлаулы мөнәсәбәтләре турында язган «Упкын ярыннан открыткалар» исемле китабы буенча Майк Николс 1991 елда шул исемдә фильм төшерә.
Соңгы тапкыр 2015 елда «Йолдыз сугышлары: Куәт уяна» фильмында төшә.
2016 елның 23 декабрендә Лондоннан Лос-Анджелескә очучы очкычта йөрәге туктап, берничә көннән, 2016 елның 27 декабрендә 61 нче яшендә инсульттан вафат була.

# Кэрри Фишер
## Гаилә хәле

I ире (1983-1984 елларда) — Пол Саймон (1946), рок-музыкант. II ире-өйдәше (1991-1994 елларда) — Брайан Лурд (ингл. Bryan William Lourd, 1960), сәнгатькәрләр агенты. Кызлары Билли Лурд (1992), актриса.
2016 елда чыккан «Шаһзадә көндәлеге» исемле автобографик китабында 1976 елда «Йолдыз сугышлары» сагасын төшергән вакытта 3 ай актер Һаррисон Форд (1942) белән яшәвен телгә ала.

# Кэрри Фишер
## Фильмография

| Shampoo (1975) Star Wars Episode IV: A New Hope (1977) The Star Wars Holiday Special (1978) Mr. Mike's Mondo Video (1979) Star Wars Episode V: The Empire Strikes Back (1980) The Blues Brothers (1980) Under the Rainbow (1981) Йолдыз сугышлары: VI вакыйга - Джедайның кире кайтуы (1983) Garbo Talks (1984) The Man with One Red Shoe (1985) Hannah and Her Sisters (1986) Hollywood Vice Squad (1986) The Time Guardian (1987) Amazon Women on the Moon (1987) Appointment with Death (1988) She's Back (1989) The 'Burbs (1989) Loverboy (1989) When Harry Met Sally... (1989) Sweet Revenge (1990) Sibling Rivalry (1990) Drop Dead Fred (1991) Soapdish (1991) Hook (1991) | This Is My Life (1992) Austin Powers: International Man of Mystery (1997) Return of the Ewok (1999) Scream 3 (2000) Lisa Picard Is Famous (2000) Heartbreakers (2001) Jay and Silent Bob Strike Back (2001) A Midsummer Night's Rave (2002) Charlie's Angels: Full Throttle (2003) Wonderland (2003) Stateside|Stateside (film)|Stateside (2004) The Aristocrats (2005) ) Undiscovered (2005) Smallville (2005) ( Romancing the Bride (2005) Cougar Club (2006) Dreams on Spec (2007) On the Lot (2007) Weeds (2007) 30 Rock (2007) Suffering Man's Charity (2007) The Women (2008) Йолдыз сугышлары: Куәт уяна (2015) |